
Cadrul proiectului 
Unitatea Administrativ Teritoriala Targusor organizează procedura de negociere fără publicarea prealabilă a unui anunţ de participare, privind desemnarea operatorului pentru prestarea serviciilor de colectare si transport a deseurilor municipale din Unitatea Administrativ Teritoriala Targusor a județului Constanța.
Prezentul Caiet de sarcini face parte din documentația de atribuire a contractului de delegare a gestiunii, prin achiziție publică de servicii, a activităților de colectare si transport a deseurilor municipale a deșeurilor municipale din Unitatea Administrativ Teritoriala Targusor a județului Constanța.
Caietul de sarcini include și cerințele Ordinului ANRSC nr. 111/2007 privind aprobarea Caietului de sarcini – cadru al serviciului de salubrizare a localităţilor. În Anexa nr. 1 la prezentul Caiet de sarcini este prezentat Sistemul de Management Integrat implementat la nivelul județului Constanța.
 
SECȚIUNEA 1 	 	DATE GENERALE 
Capitolul 1 	Datele titularului 
Autoritatea Contractantă: 	UAT Targusor
Adresa: 	                            ......................................................................................... 
Contact: 	                            Email: ............................, Tel./ : .............................. 

Capitolul 2 	Obiectul Caietului de sarcini 

Art. 1  Prezentul caiet de sarcini stabilește condițiile de desfășurare a activităților specifice serviciului de salubrizare, stabilind nivelurile de calitate, indicatorii de performanță, cerințele tehnice și organizatorice minimale necesare funcționării acestui serviciu în condiții de eficiență și siguranță. 
Art.2.	Prezentul caiet de sarcini a fost elaborat spre a servi drept documentație tehnică și de referință în vederea stabilirii condițiilor specifice de desfășurare a serviciului de salubrizare indiferent de modul de gestiune adoptat.
Art.3.	Caietul de sarcini face parte integrantă din documentația necesară desfășurării activităților serviciului de salubrizare și constituie ansamblul cerințelor tehnice de bază.
Art.4.
(1) Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanță, siguranța în exploatare, precum și sisteme de asigurare a calității, terminologie, condițiile pentru certificarea conformității cu standarde relevante sau altele asemenea.

(2) Specificațiile tehnice se referă, de asemenea, la algoritmul executării activităților, la verificarea, inspecția și condițiile de recepție a lucrărilor, precum și la alte condiții ce derivă din actele normative și reglementările, în legătură cu desfășurarea serviciului de salubrizare.

(3) Caietul de sarcini precizează reglementările obligatorii referitoare la protecția muncii, la prevenirea și stingerea incendiilor și la protecția mediului, care trebuie respectate pe parcursul prestării activităților listate în Capitolul 3 al prezentului document și care sunt în vigoare.


Capitolul 3 	Activități specifice care vor face obiectul contractului de delegare 

Art.4. 	Activitățile serviciului de salubrizare, care fac obiectul delegării sunt: 
(1)	colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat;

Art.5. 	Categoriile de deșeuri care fac obiectul contractului de delegare sunt:
(1) deșeuri menajere respectiv:

· fracția de deșeuri reciclabile (hârtie, carton, plastic, metale, sticlă),
· fractia de deseuri reziduale
              (2)	deșeuri similare provenind din activități comerciale, din industrie și instituții, respectiv:
· fracția de deșeuri reciclabile (hârtie, carton, plastic, metale, sticlă),
· fractia de deseuri reziduale
    
Art.6.     Serviciul de colectare și transport se va delega pentru UAT Targusor din județul Constanța, formată din Localitatile Targusor, Cascioarele, Magura, Viroaga.

Capitolul 4 	Durata de derulare a contractului, perioada de mobilizare si data inceperii
Art. 7. Durata contractului de delegare va fi de 18 luni de la Data Inceperii contractului cu posibilitate de prelungire in conditiile legii.
In situatia in care pe perioada de derulare a contractului, Asociatia de Dezvoltare Intercomunitara „Dobrogea” atribuie un contract de  delegare a gestiunii care are ca obiect activitatatile prezentului caiet de sarcici, contractul incheiat cu operatorul desemnat castigator in aceasta procedura inceteaza,  la data operationalizarii contractului respectiv.
Intre Data Intrarii in Vigoare si Data Inceperii se intinde Perioada de Mobilizare.
In perioada de mobilizare, care nu poate fi mai lunga de 7 (sapte) zile de la Data Intrarii in Vigoare, Delegatul va prezenta Delegatarului dovezile care confirma:
a) Licența necesara pentru prestarea serviciului de salubrizare eliberate de Autoritatea Națională de Reglementare pentru Serviciile Comunitare de Utilități Publice sau alt organism sau organisme împuternicite de lege să exercite această obligație. 
b) Orice alte permise, aprobări sau autorizații, inclusiv autorizația de funcționare, autorizația de mediu - în conformitate cu prevederile legale. 
c) Prezentarea modelului de contract de prestare a serviciului ce urmeaza a fi incheiat cu Utilizatorii                 Non-Casnici.

SECȚIUNEA 2 	CERINŢE ORGANIZATORICE MINIMALE 
Capitolul 1 	General 
Art.8.   Operatorul serviciului de salubrizare va asigura: 
(1) respectarea legislației, normelor, prescripțiilor și regulamentelor privind igiena muncii, protecția muncii, gospodărirea apelor, protecția mediului, urmărirea comportării în timp a construcțiilor, prevenirea și combaterea incendiilor; 

(2) exploatarea, întreținerea și reparația instalațiilor și utilajelor cu personal autorizat în funcție de complexitatea instalației și specificul locului de muncă; 

(3) respectarea indicatorilor de performanță și calitate stabiliți prin caietul de sarcini

(4) furnizarea catre UAT Targusor, respectiv A.N.R.S.C., a informațiilor solicitate și accesul la documentațiile și la actele individuale pe baza cărora prestează serviciul de salubrizare, în condițiile legii; 

(5) respectarea angajamentelor luate prin contractele de prestare a serviciului de salubrizare; 

(6) prestarea serviciului de salubrizare către toți utilizatorii din UAT Targusor, colectarea întregii cantități de deșeuri care fac obiectul delegării și lăsarea în stare de curățenie a spațiului destinat depozitării recipientelor de colectare; 

(7) aplicarea de metode performante de management, care să conducă la reducerea costurilor de operare; 

(8) dotarea utilizatorilor cu mijloace de realizare a colectării separate în număr suficient, etanșe și adecvate mijloacelor de transport pe care le au în dotare, conform cerintelor caietului de sarcini; 

(9) înlocuirea mijloacelor de colectare care prezintă defecțiuni sau neetanșeități daca defectiunile au cauzate de manipularea necorespunzatoare a acestora de catre operator; 

(10)  elaborarea planurilor anuale de revizii și reparații executate cu forțe proprii și cu terți; 

(11)  realizarea unui sistem de evidență a sesizărilor și reclamațiilor și de rezolvare operativă a acestora; 

(12)  evidența orelor de funcționare a utilajelor; 

(13)  ținerea unei evidențe a gestiunii deșeurilor și raportarea situației periodic, autorităților competente, conform reglementărilor în vigoare și a cerințelor contractuale; 

(14)  asigurarea personalului necesar pentru prestarea activităților asumate prin contract; 

(15)  conducerea operativă prin dispecerat și asigurarea mijloacelor tehnice și a personalului de intervenție; 

(16)  o dotare proprie cu instalații și echipamente specifice necesare pentru prestarea activităților în condițiile stabilite prin contract; 

Capitolul 2 	Autorizații și licențe 

Art.9.    Operatorul va menține valabile pe toată perioada Contractului sau va obține, după caz: 
    (1)	Licențele necesare pentru prestarea serviciului de salubrizare eliberate de Autoritatea Națională de Reglementare pentru Serviciile Comunitare de Utilități Publice sau alt organism sau organisme împuternicite de lege să exercite această obligație. 
    (2)	Orice alte permise, aprobări sau autorizații, inclusiv autorizația de funcționare, autorizația de mediu- în conformitate cu prevederile legale. 

Capitolul 3 	Personal și instructaj 
Art.10. 	In oferta sa operatorul va prezenta personalul ce va fi angajat in contract, corespunzator din punct de vedere al exeperientei si al alocarii timpului in vederea finalizarii eficente a tuturor activitatilor solicitate in caietul de sarcini si in fisa de date. 
Art.11. 	Operatorul trebuie să poată în orice moment să înlocuiască membrii din echipă în caz de concediu, boală etc. Orice membru al echipei, care poate intra în contact direct cu producătorii de deșeuri trebuie să fie capabil să înțeleagă, vorbească și să citească în limba română.
Art.12. 	Operatorul va face cunoscută Delegatarului persoana care va gestiona și supraveghea prestarea serviciului în numele său. În absența (pe motiv de concediu, boală etc.) a persoanei astfel autorizate, trebuie precizat numele înlocuitorului. 
Art.13.  Operatorului și echipei sale nu li se permite să vândă sau să distribuie în niciun alt mod deșeurile, fără permisiunea Delegatarului.   
Art.14.   În timpul executării serviciilor, echipei Operatorului nu îi este permis să ceară sau să primească vreo  formă de compensație sau gratificații din partea cetățenilor sau a altor producători de deșeuri în scopul extinderii sau îmbunătățirii calității serviciului. Dacă o astfel de practică iese la iveală, operatorul va lua măsurile legale care se impun cu privire la personalul implicat. 

Capitolul 4 	Identitatea firmei și identificarea personalului 
Art.15.    Operatorul va funcționa sub numele propriei firme sau a liderului asocierii, după caz, marcând tot echipamentul, vehiculele, publicațiile cu același logo sau slogan. Personalul operațional va purta îmbrăcămintea operatorului economic în timpul orelor de program. 

Capitolul 5 	Echipament de protecție și de siguranță 
Art.16.  Operatorul este responsabil cu desfășurarea tuturor operațiunilor și activităților în conformitate cun  prevederile legale și normele proprii privind sănătatea și securitatea în muncă. 
Art.17.     Prevenirea incendiilor și măsurile de protecție vor fi asigurate și menținute conform legislației  românești și a practicilor internaționale. 

Capitolul 6 	Comunicarea 
Art.18. 	Operatorul va informa Delegatarul imediat referitor la orice probleme ce afectează prestarea Serviciului. Asemenea probleme vor fi prezentate în scris, împreună cu propunerile de rezolvare a situației. Comunicarea între Operator și Delegatar va respecta regulile convenite prin Contractul încheiat între aceștia. 
Art.19. 	Utilizatorii serviciilor de colectare și transport a deșeurilor vor fi informați în campania de informare a Delegatarului că orice comentariu, reclamație sau cerere a unui client sau membru al publicului privind Serviciile va fi adresată Operatorului. 
Art.20. 	În acest scop, Operatorul va înființa un serviciu telefonic funcțional non-stop. Numărul de telefon folosit în acest scop trebuie trimis Delegatarului.  
Art.21. 	În niciun caz, Operatorul nu poate condiționa prestarea serviciului de existența unei reclamații de la utilizatori. 
Art.22. 	Operatorul va implementa o procedură de gestionare (preluare, răspuns și acțiune corectivă dacă este necesar) a reclamațiilor.  
Art.23. Operatorul va păstra pe timp de minim 2 ani înregistrări ale tuturor reclamațiilor primite și ale măsurilor luate legate de asemenea reclamații, înregistrări ce vor fi păstrate la puse oricand la dispoziția Delegatarului la solicitarea acestuia. 

Capitolul 7	Controlul și monitorizarea de mediu 
Art.24. Operatorul va respecta, acolo unde este cazul, cerințele privind monitorizarea, stabilite prin Autorizația de mediu, precum și orice altă cerință suplimentară impusă de o autoritate competentă (din domeniul protecției mediului, gospodăririi apelor sau sănătății publice) privind exploatarea în regim normal a obiectivelor. 
Capitolul 8	Monitorizarea activității de către Delegatar 
Art.25.     Delegatarul va monitoriza activitatea Operatorului și o va lua în considerare la confirmarea plăților către Operator după cum este descris în Condițiile Contractuale. 
Art.26.     Operatorul va coopera pe deplin cu Delegatarul pentru a monitoriza și controla serviciile și să inspecteze echipamentele și vehiculele etc.
Art.27.     Delegatarul va fi informat despre și va putea participa la orice inspecție programată de alte autorități. 
Art.28.     Delegatarul va organiza ședințele de management al serviciilor cu participarea Operatorului. 

Capitolul 9 	Operațiuni de urgență 

Art.29. Operatorul va pregăti și implementa un Plan de intervenții în caz de evenimente neprevăzute și își va instrui personalul referitor la conținutul acestui plan, pentru a fi pregătit în cazul urgențelor cum ar fi incendii, fum și scurgeri de materiale periculoase. 

Capitolul 10    Sistemul informatic. Raportarea
Sistemul informatic va fi implementat încă din etapa de mobilizare și va trebui să fie utilizabil la data începerii furnizării serviciului. 
Operatorul este liber să aleagă soluțiile hardware și software de realizare a Sistemului informatic, ținând seama de cerințele minime privind raportarea.
Operatorul va ține un jurnal zilnic al activităților, care va cuprinde cel puțin următoarele date: 
(1) traseul de colectare și codul acestuia; 
(2) conducătorul vehiculului; 
(3) cantitățile și categoriile de deșeuri colectate; 
(4) cantitățile și categoriile de deșeuri transferate; 
(5) instalația la care au fost transportate; 
(6) incidente, înregistrări ale problemelor, întreruperi programate și neprogramate, defecțiuni și accidente, activități de întreținere sau reparații și timpii de oprire a serviciilor, înlocuirea vehiculelor, echipamentelor sau personalului, condiții atmosferice, etc.; 
(7) registre ale lucrărilor de întreținere și reparații realizate la fiecare echipament; 
(8) vehicule (utilizate/neutilizate, motivele neutilizării vehiculelor etc.); 
(9) plângeri și notificări primite și răspunsurile corespunzătoare; 
(10) problemele apărute și soluțiile folosite; 
(11) orice alte date înregistrate solicitate de Delegatar. 
Toate utilajele utilizate de Operator pentru efectuarea serviciilor trebuie să fie dotate cu sistem GPS iar sistemul informatic trebuie să înregistreze rutele de deplasare ale acestora. În cazul utilajelor care nu au dotare GPS se admite un angajament/declarație din partea Ofertantului ca în cazul în care oferta va fi declarată câștigătoare, utilajele vor fi dotate cu echipamente GPS pe parcursul perioadei de mobilizare. La sfârșitul perioadei de mobilizare toate utilajele puse la dispoziție trebuie să îndeplinească cerințele solicitate prin documentația de atribuire.
Formatul standard al rapoartelor ( lunare, trimestriale și anuale) se va conveni între Delegatar și Operator în perioada de mobilizare.

SECȚIUNEA 3 	COLECTAREA DEȘEURILOR 
Capitolul 1        Colectarea separată și transportul deșeurilor municipale  
Art.30. 	Prestarea activității de colectare și transport a deșeurilor municipale se va executa astfel încât să se realizeze: 
(1) continuitatea activității, indiferent de anotimp și condițiile meteo, cu respectarea prevederilor contractuale;

(2) corectarea și adaptarea regimului de prestare a activității la cerințele utilizatorului; 

(3) controlul calității serviciului prestat; 

(4) respectarea instrucțiunilor/procedurilor interne de prestare a activității; 

(5) ținerea la zi a documentelor cu privire la prestarea serviciului; 

(6) respectarea regulamentului serviciului de salubrizare aprobat de autoritatea administrației publice locale în condițiile legii; 

(7) prestarea activității pe baza principiilor de eficiență economică, având ca obiectiv reducerea costurilor de prestare a serviciului; 

(8) asigurarea capacității de transport a deșeurilor, pentru prestarea serviciului la toți utilizatorii din zona delegată; 

(9) reînnoirea parcului auto, în vederea creșterii eficienței în exploatarea acestuia, încadrării în normele naționale privind emisiile poluante și asigurării unui serviciu de calitate; 

(10)  îndeplinirea indicatorilor de performanță, specificați în Regulamentul serviciului de salubrizare; 

(11)  asigurarea, pe toată durata de executare a serviciului, de personal calificat și în număr suficient. 


1.1 	 Colectarea separată și gestionarea deșeurilor menajere 
Art.31.    Operatorul are obligația de a desfășura activitatea de colectare și transport a deșeurilor menajere, în condițiile legii și cu respectarea obligațiilor sale contractuale stipulate în acest sens în contractul încheiat cu Delegatarul, de la toți utilizatorii casnici din zona delegată. 
Art.32.  Prin deșeuri menajere se înțelege deșeurile generate de populație (utilizatorii casnici) în urma activităților desfășurate în gospodăriile proprii. 
                (1)	Numărul de locuitori din UAT Targusor de operare este de .......... locuitori;          
Art.33. 	Cantitatea estimată pentru primul an de operare de deșeuri menajere care urmează a fi colectată din UAT Targusor este de 352,5 tone.
Art.34. 	Din cantitatea estimată de deșeuri menajere pentru primul an de operare în UAT Targusor, 333 tone reprezintă deșeuri reziduale ce vor fi colectate separat și vor fi transportate la instalația TMB. 
Art.35. 	Din cantitatea estimată de deșeuri menajere pentru primul an de operare în UAT Targusor, 19,5 tone reprezintă deșeuri reciclabile ce vor fi colectate separat, vor fi transportate la stația de sortare.
Art.36.   Greutatea specifica a deseurilor este:
               1.  Deseuri reziduale 350 kg/mc;
               2.  Deseuri reciclabile 100 kg/mc.
Art.37. 	Modalitatea de colectare a deșeurilor menajere este următoarea: 
(1) deșeurile menajere reciclabile 
Colectarea se va realiza prin aport voluntar în puncte de colectare fixe. Colectarea deșeurilor reciclabile se realizează in containere de 1,1 mc (proprietatea UAT Targusor) pentru colectarea deșeurilor  reciclabile (hârtie și carton, plastic/metal si sticla)

(2) deșeurile menajere reziduale: 

· În zonele de case – colectarea se va realiza în sistem din poartă în poartă, in pubele de 120 litri puse la dispozitia utilizatorilor de catre UAT Targusor;

Art.38. Colectarea deșeurilor menajere se realizează cu urmatoarele frecvente: 
                - o dată pe săptămână 
Art.39.  Colectarea deșeurilor menajere reciclabile se realizează astfel: 
· o data la 2 săptămâni
Art.40  Recipientii de colectare a deseurilor menajere sunt asigurati de Autoritatea Contractanta sau utilizatori.

1.2 	 Colectarea separată și gestionarea deșeurilor similare 
Art.41. Operatorul are obligația de a desfășura activitățile de colectare și transport a deșeurilor similare, în condițiile legii, de la toți utilizatorii non-casnici, astfel cum sunt aceștia definiți de contractul încheiat cu Delegatarul, în speță operatorii economici și toate instituțiile care își desfășoară activitatea în UAT Targusor.
Art.42. 	Prin deșeuri similare se înțelege deșeurile care din punctul de vedere al naturii și al compoziției sunt comparabile cu deșeurile menajere, generate din comerț, industrie și instituții (ex. deșeuri generate în urma activităților de birou, deșeurile generate în unități de învățământ etc.), cu excepția deșeurilor din producție, din agricultură și din activități forestiere. 
Art.43.	Greutatea specifica a deseurilor similare este aceeasi cu cea a deseurilor menajere.
Art.44. 	Cantitatea estimată pentru primul an de operare de deșeuri similare care urmează a fi colectată din UAT Targusor este de 12,50 tone. 
Art.45. 	Din cantitatea estimată de deșeuri similare pentru primul an de operare în UAT Targusor, 0,5 tone/an reprezintă deșeuri reciclabile ce vor fi colectate separat și vor fi transportate la stația de sortare. 
Art.46. 	Din cantitatea estimată de deșeuri similare pentru primul an de operare în UAT Targusor, 12 tone reprezintă deșeuri reziduale ce vor fi colectate separat și vor fi transporte la instalația TMB. 
Art.47. 	Lista Operatorilor economici și a instituțiilor publice din UAT Targusor va fi pusa la dispozitie Operatorului la solicitare in perioada de mobilizare. Autoritatea contractantă poate pune la dispoziția acestuia lista actualizată a operatorilor economici și a instituțiilor publice la începutul fiecărui an calendaristic. 
Art.48. 	 Frecvența de colectare a deșeurilor similare este stabilita in cadrul contractelor incheiate cu fiecare beneficiar in parte. 
Art.49. 	Recipientele necesare pentru colectarea deșeurilor similare, reziduale și reciclabile vor fi asigurate de către Operator contra cost.

1.3. Obligatii impuse operatorului in activitatea de colectare a deseurilor 
Art.50. 	Este interzisă amestecarea deșeurilor reciclabile  cu alte tipuri de deseuri în mașina de colectare. 
Art.51. 	Operatorul este obligat să colecteze deșeurile din toate recipientele care sunt pline sau parțial pline (pubele și containere) de pe traseu. După golire, recipientele trebuie să ajungă la locul de unde Operatorul le-a ridicat sau la locul lor obișnuit. Operatorul se va asigura că toate containerele sunt protejate, blocându-le din nou roțile, după caz, în urma colectării. 
Art.52.	Operatorul este de asemenea obligat incarce toate deseurile de la platformele de colectare lasand platforma de colectare curata si fara deseuri imprastiate pe jos.  
Art.53. 	În cazul împrăștierii deșeurilor din containere sau vehicule în timpul colectării sau transportului până la locul de tratare/eliminare, Operatorul are obligația de a le îndepărta.  
Art.54. 	Operatorul nu va avea obligația de a goli recipientele pentru deșeuri în următoarele cazuri:  
       (1)	Dacă recipientele care aparțin clienților/utilizatorilor individuali nu sunt amplasate în afara proprietății acestora, pe domeniu public, la ora și data stabilită pentru colectare. 
       (2)	Dacă proprietarii sau reprezentanții acestora și-au neglijat responsabilitatea de a curăța de zăpadă aleile și șoseaua/ trotuarul din fața recipientului (dacă este necesar), cauzând un inconvenient serios pentru personalul Delegatului. 
Art.55. 	Colectarea se va face de luni până duminică inclusiv și cu ocazia sărbătorilor legale. 
Art.56. 	Operatorul trebuie să asigure mijloacele de transport/echipamentele necesare pentru colectarea și 
transportul întregii cantități de deșeuri menajere, având în vedere cantitățile de deșeuri și frecvența de colectare cerută.

Art.57. 	 Este interzisă amestecarea deșeurilor reciclabile cu alte tipuri de deseuri în mașina de colectare. 
Art.58. 	 Operatorul trebuie să asigure mijloacele de transport necesare pentru colectarea și transportul întregii cantități de deșeuri similare.

Capitolul 3 	Întreținere vehicule și recipiente 
Art.59.  Operatorul trebuie să folosească echipamentele proprii, puse la dispoziție conform angajamentelor din Ofertă pentru a se asigura că serviciile se realizează într-un mod satisfăcător iar indicatorii de performanță sunt respectați. 
Art.60. Este responsabilitatea Operatorului să întrețină toate vehiculele și echipamentele folosite pentru prestarea serviciilor în stare bună de funcționare și să asigure repararea acestora în timp util pentru a satisface complet toate cerințele contractuale ale serviciului. 
Art.61. În caz de defecțiune și nefuncționare este responsabilitatea Operatorului de a se asigura imediat că este utilizat un alt vehicul/echipament adecvat și de a înlocui vehiculele/echipamentele cât de repede posibil dar nu mai târziu de finalul următoarei zile de lucru după apariția defecțiunii sau nefuncționării. 
Art.62. Vehiculele folosite pentru colectarea deșeurilor reziduale vor fi spălate ori de câte ori situația o impune pe dinafară și pe dinăuntru benei. Dacă Operatorul trebuie să utilizeze unul și același vehicul pentru colectarea deșeurilor reziduale și a celor reciclabile, vehiculul trebuie curățat și pe dinăuntru și pe dinafara benei după ce deșeurile reziduale au fost descărcate și înainte de colectarea deșeurilor reciclabile, pentru a nu contamina deșeurile reciclabile. 
Art.63. Obligatia mentinerii in stare salubra, deratizarea, dezinfectia si dezinsectia pubelelor, containerelor sau punctelor de colectare revine persoanelor fizice si/sau persoanelor juridice în a căror folosinta se afla acestea, sau operatorului numai in cazul celor amplasate pe domeniul public.


Capitolul 4 	Determinări privind compoziția deșeurilor 
Art.64. Operatorul va realiza cel putin o determinare pe an privind compoziția deșeurilor menajere și a deșeurilor similare. 

Capitolul 5 	Campanii de informare și conștientizare  
Art.65. Operatorul se obligă să organizeze campanii de informare și conștientizare privind colectarea separată a deșeurilor reciclabile. 
Art.66. Scopul acestor campanii este de a crește cantitatea de deșeuri colectată separat (reciclabile), de a reduce procentul impurităților din containerele dedicate colectării deșeurilor reciclabile și de a preveni abandonarea deșeurilor în spații publice. 
Art.67. În campaniile de informare publică Delegatul va folosi containerele, vehiculele, uniformele și celelalte echipamente de care dispune. Nu este admisă publicitatea alta decât pentru campaniile de conștientizare privind execuția Serviciilor.  
Art.68. Campaniile de informare  și  conștientizare vor avea caracter continuu pe parcursul unui an, asigurând astfel un input informațional constant utilizatorilor în vederea realizării colectării separate a deșeurilor. 
 
SECŢIUNEA 4 	    INDICATORI DE PERFORMANȚĂ PRIVIND PRESTAREA SERVICIULUI DE    SALUBRIZARE

	Activitatea serviciului de salubrizare 
	Descrierea indicatorului
	Valoarea minima a indicatorului

	Colectarea separata a deseurilor municipale prevazute la art 17 alin (5) lit. a) din OUG 92/2021
	Cantitatea de deseuri de hartie, metal, plastic si sticla din deseurile muncipale colectate separat ca procentaj din cantitatea totala generata de deseuri de hartie, metal, plastic si sticla din deseurile muncipale.
Cantitatea de deseuri de hartie, metal, plastic si sticla din deseurile muncipale colectate separat reprezinta cantitatea acceptata intr-un an calendaristic de catre statia/statiile de sortare.
Cantitatea totala generata de deseuri de hartie, metal, plastic si sticla din deseurile municipale se calculeaza pe baza determinarilor de compozitie realizate de catre operatorul de salubrizare.
In lipsa determinarilor de compozitie a deseurilor municipale, cantitatea de deseuri de hartie, metal, plastic si sticla din deseurile municipale se considera a fi 33%
	


70% incepand cu anul 2022



SECŢIUNEA 5	TARIFELE APLICATE PENTRU FIECARE ACTIVITATE A SERVICIULUI DE SALUBRIZARE 
Art.69. Tarifele prezentate de ofertanți în cadrul Ofertei financiare trebuie să conducă la atingerea următoarelor  obiective:  
(1) asigurarea prestării Serviciului la nivelurile de calitate și Indicatorii de Performanță stabiliți prin Caietul de Sarcini 
(2) realizarea unui raport calitate-cost cât mai bun pentru Serviciul prestat pe Durata Contratului;  
(3) asigurarea funcționării eficiente a Serviciului și a exploatării bunurilor aparținând domeniului public și privat al Delegatarului, afectate Serviciului de salubrizare, precum și asigurarea protecției mediului. 
Art.70. Ofertanții vor prezenta în mod obligatoriu, în oferta financiară, tarife de operare propuse pentru toate activitățile care fac parte din serviciul care se deleagă, conform ordinului A.N.R.S.C. nr. 640/2022, respectiv: 
(1) T1 = Tarif pentru colectarea separată și transport separat al deșeurilor reciclabile (hartie/carton, plastic/metal si sticla) din deseurile municipale: lei/tonă; cantitate estimată pentru primul an de operare este 12,50 tone.; 
(2) T2 = Tarif pentru colectarea separată și transport separat al deseurilor reziduale din deseurile municipale lei/tonă; cantitatea estimată pentru primul an de operare este de 352,50 tone;
Art.71. Tarifele ofertate nu vor include TVA. 
Art.72. Ajustarea tarifelor pentru activitățile specifice se va face conform Ordinului Președintelui ANRSC              nr. 640/2022. 
Art.73. Facturarea serviciilor prestate se va efectua după cum urmează: 
(1) pentru colectarea separată și transportul deșeurilor menajere contravaloarea prestării serviciului va fi acoperită prin facturarea către Delegatar; 

(2) pentru colectarea separată și transportul deșeurilor similare (reciclabile si reziduale) contravaloarea prestării serviciului va fi acoperită prin facturarea către Beneficiari pe baza de contract incheiat individual cu acestia, exprimat in lei.


SECŢIUNEA 6	OFERTA TEHNICA
Ofertantii vor structura informatiile prezentate in Oferta tehnica care sa cuprinda cel putin urmatoarele:
1. Managementul şi organizarea activității
Oferta va trebui să conțină următoarele elemente:
1.1	Organigrama cuprinzând toate posturile de lucru (inclusiv numărul de personal) necesare desfășurării activității
1.2	Atribuțiile specifice aferente fiecărei categorii de posturi de lucru cuprinsă în organigramă (prezentate în mod sintetic – nu este necesară atașarea Fișelor de post)
2. Mobilizarea si operaționalizarea activității
Perioada de mobilizare cuprinde perioada dintre Data semnarii si Data inceperii efective a serviciilor si nu va fi mai mare de 7 zile calendaristice.
Oferta tehnică va cuprinde descrierea detaliată a activităților în mod distinct pentru fiecare activitate în parte, incluzand:
· angajarea personalului necesar;
· procurarea utiliajelor si echipamentelor necesare (pentru categoriile de deseuri care fac obiectul contractului);
· organizarea serviciului de contractare (incheiere contracte de prestari servicii cu agentii economici si institutii publice  in conformitate cu activitatile delegate);
· Obţinerea licenţei eliberate de Autoritatea de Reglementare prin care i se acordă operatorului permisiunea prestării serviciului de salubrizare (activităţile componente ale acestuia a căror gesiune i-a fost delegată);
· Alte măsuri prevăzute a fi îndeplinite în perioada de mobilizare, conform contractului de delegare a gestiunii.
Oferta tehnică va cuprinde lista procedurilor de sistem, procedurilor operaționale şi a instrucțiunilor de lucru şi lista formularelor care vor fi utilizate în derularea activității prin implementarea sistemelor de management de mediu, calitate şi sănătate ocupațională.
Nu este necesar ca procedurile și instrucțiunile de lucru să fie atașate ofertei.

3. Planul de organizare a activitatii
Se va prezenta un Plan de organizare a activitatii de colectare si transport al deseurilor municipale, detaliat si coerent, care sa descrie cel putin: 
· alocarea resurselor, pentru fiecare categorie de deseuri (vehicule, echipamente, unelte, personal); 
· organizarea activitatii de colectare si transport pe parcursul  unui an: saptamanal, pentru fiecare categorie de deseuri municipale; 
· prezentarea modului de colectare, 
· alocarea de resurse utilizate pentru fiecare categorie de deseuri; 

[bookmark: _Hlk120181175]4. Controlul proceselor. Monitorizarea performanței
Oferta tehnică trebuie să prezinte, pentru activitățile serviciului salubrizare, modul în care Operatorul înțelege să asigure propria monitorizarea, respectiv parametri de monitorizare propuși, frecvența determinărilor, metodele de determinare şi procedurile utilizate (inclusiv indicarea procedurilor de prelevare a probelor acolo unde este cazul).
